|  |  |  |  |
| --- | --- | --- | --- |
| |  |  | | --- | --- | |  | **DOBROVOLJNO VATROGASNO DRUŠTVO**  **DONJI ANDRIJEVCI**  HR - 35214 Donji Andrijevci ● Trg kralja Tomislava 4 ●  Poslovni račun: 2340009-1100014190 ● OIB 55771236701  IBAN:HR9123400091100014190  [www.dvddonjiandrijevci.hr](http://www.dvddonjiandrijevci.hr) ● e-mail: dvd.donji.andrijevci@gmail.com | |  |

**ZAPISNIK**

s 10. sjednice Upravnog i Nadzornog odbora

Dobrovoljnog vatrogasnog društva Donji Andrijevci

održane 03. prosinca 2015. godine

Donji Andrijevci, 03.12.2015. godine

ZAPISNIK

s 10. sjednice Upravnog i Nadzornog odbora

održane u četvrtak, 03. prosinca 2015. godine s početkom u 18:00 sati

u Velikoj vijećnici općine Donji Andrijevci

Sjednici su nazočni članovi Upravnog odbora:

1. Milan Šulter, predsjednik
2. Ivan Vukašinović
3. Mario Vučković
4. Antun Vukašinović
5. Petar Marijanović
6. Tomislav Markovac
7. Dražen Markovac

Članovi Upravnog odbora g. Andrija Vučković i g. Davorko Vukašinović su opravdano odsutni, te su opravdali svoj izostanak zbog osobnih obaveza.

Sjednici su nazočni članovi Nadzornog odbora:

1. Matija Pemper
2. Mato Seletković
3. Boris Seletković

Predsjednik društva, Milan Šulter, otvorio je 10. sjednicu Upravnog i Nadzornog odbora Dobrovoljnog vatrogasnog društva Donji Andrijevci, te pozdravio sve članove odbora.

Predsjednik je predložio, a članovi Upravnog i Nadzornog odbora su jednoglasno usvojili sljedeći

**DNEVNI RED**

1. Prijedlog Plana rada i Financijskog plana za 2016. godinu
2. Prijedlog Odluke o prijemu u članstvo društva
3. Prijedlog Odluke o dodjeli nekretnine na korištenje općini Donji Andrijevci
4. Razno

**Ad. 1. Prijedlog Plana rada i Financijskog plana za 2016. godinu**

Predsjednik društva Milan Šulter je podnio izvještaj o Planu rada DVD-a Donji Andrijevci za 2016. godinu, te detaljno upoznao članove Upravnog i Nadzornog odbora o Planu rada sa sljedećim aktivnostima:

* Gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama, te obavljanje i drugih poslova u nesrećama, ekološkim i inim nesrećama (članak 1. Zakona o vatrogastvu)
* Opremanje prostorija novog vatrogasnog doma u Posavskoj ulici u Donjim Andrijevcima te preseljenje vatrogasnih vozila i opreme iz starog vatrogasnog spremišta u novi dom
* Svečano otvorenje novog vatrogasnog doma
* Prijava na javni natječaj za dobivanje javne potpore za opremanje novog vatrogasnog doma – podmjera 7.4. (Ulaganja u pokretanje, poboljšanje ili proširenje lokalnih temeljnih usluga za ruralno stanovništvo)
* Nabavka osobne i zaštitne opreme za pripadnike vatrogasne postrojbe
* Usavršavanje i stručno osposobljavanje dobrovoljnih vatrogasaca
* Investicijsko održavanje vatrogasnog doma u Posavskoj ulici
* Provedba teorijske nastave i praktičnih vježbi za članove postrojbe
* Obavljanje redovitih liječničkih pregleda za članove postrojbe
* Dislokacija članova vatrogasne postrojbe na priobalje
* Održavanje vatrogasnih vozila, sprava i opreme
* Prijem novih članova u društvo a posebno vatrogasne mladeži
* Sudjelovanje na vatrogasnim natjecanjima
* Redovito održavanje internet i facebook stranice društva (unos vijesti i dr.)
* Provođenje stalne manifestacije «Mjesec zaštite od požara» - svibanj
* Suradnja s tijelima Vatrogasne zajednice Brodsko – posavske županije
* Suradnja s tijelima općine Donji Andrijevci
* Suradnja s ostalim udrugama građana na području općine Donji Andrijevci
* Suradnja s prijateljskim društvom iz Aljmaša, kao i drugim društvima
* Suradnja s medijima

Osobit naglasak je stavit na opremanje novog vatrogasnog doma, te svečano otvaranje novog vatrogasnog doma Dobrovoljnog vatrogasnog društva Donji Andrijevci.

Nakon upoznavanja Upravnog i Nadzornog odbora s Planom rada DVD-a za 2016. godinu, predsjednik Milan Šulter je prezentirao nazočnim članovima Upravnog i Nadzornog odbora, financijski plan za 2016. godinu.

|  |  |  |  |
| --- | --- | --- | --- |
| Redni broj | Brojčana oznaka računa | Naziv | Plan za 2016. u kunama |
|  | 3 | I. PRIHODI |  |
|  | 33 | Prihodi po posebnim propisima | |
|  | 331 | Prihodi po posebnim propisima | |
| 1. | 3311 | Prihodi po posebnim propisima iz proračuna | 115.000,00 |
| 2. | 3312 | Prihodi po posebnim propisima iz ostalih izvora | 150.000,00 |
|  | 34 | Prihodi od imovine | |
|  | 341 | Prihodi od financijske imovine | |
| 3. | 3413 | Kamate na oročena sredstva i depozite po viđenju | 100,00 |
|  | 342 | Prihodi od nefinancijske imovine | |
| 4. | 3421 | Prihodi od zakupa i iznajmljivanja imovine | 27.000,00 |
|  | 35 | Prihodi od donacija | |
|  | 351 | Prihodi od donacija iz proračuna | |
| 5. | 3511 | Prihodi od donacija iz državnog proračuna | 10.000,00 |
| 6. | 3512 | Prihodi od donacija iz proračuna JLP(R)S | 25.000,00 |
|  | 353 | Prihodi od trgovačkih društava i ostalih pravnih osoba | |
| 7. | 3531 | Prihodi od trgovačkih društava i ostalih pravnih osoba | 2.000,00 |
|  | 354 | Prihodi od građana i kućanstava | |
| 8. | 3541 | Prihodi od građana i kućanstava | 1.000,00 |
|  | 36 | Ostali prihodi | |
|  | 363 | Ostali nespomenuti prihodi | |
| 9. | 3633 | Ostali nespomenuti prihodi | 1.000,00 |
|  |  | **UKUPNO PRIHODI** | **331.100,00** |
|  | 4 | II. RASHODI |  |
|  | 42 | Materijalni rashodi | |
|  | 425 | Rashodi za usluge | |
| 1. | 4251 | Usluge telefona, pošte i prijevoza | 6.000,00 |
| 2. | 4252 | Usluge tekućeg i investicijskog održavanja | 10.000,00 |
| 3. | 4253 | Usluge promidžbe i informiranja | 15.000,00 |
| 4. | 4254 | Komunalne usluge | 500,00 |
| 5. | 4256 | Zdravstvene usluge | 6.000,00 |
| 6. | 4257 | Intelektualne i osobne usluge | 1.500,00 |
| 7. | 4259 | Knjigovodstvene usluge | 2.300,00 |
|  | 426 | Rashodi za materijal i energiju | |
| 8. | 4261 | Uredski materijal i ostali materijalni rashodi | 2.000,00 |
| 9. | 4262 | Materijal i sirovine | 2.000,00 |
| 10. | 4263 | Energija | 12.000,00 |
| 11. | 4264 | Sitni inventar i auto gume | 30.000,00 |
|  | 429 | Ostali nespomenuti materijalni rashodi | |
| 12. | 4291 | Premije osiguranja | 17.000,00 |
| 13. | 4292 | Reprezentacija | 15.000,00 |
| 14. | 4294 | Kotizacije | 2.000,00 |
| 15. | 42951 | Izdaci za opremanje novog vatrogasnog doma | 150.000,00 |
| 16. | 42952 | Izdaci za nabavku osobne i zaštitne opreme | 50.000,00 |
| 17. | 42953 | Izdaci za nabavku informatičke opreme | 5.000,00 |
| 18. | 42954 | Izdaci za osposobljavanja i usavršavanja | 2.500,00 |
|  | 44 | Financijski rashodi | |
|  | 443 | Ostali financijski rashodi | |
| 19. | 4431 | Bankarske usluge i usluge platnog prometa | 1.300,00 |
| 20. | 46 | Ostali rashodi | |
|  | 462 | Ostali nespomenuti rashodi | |
| 21. | 4624 | Ostali nespomenuti rashodi | 1.000,00 |
|  |  | **UKUPNO RASHODI** | **331.100,00** |

Po završetku točke 1. dnevnog reda, prisutni članovi Upravnog i Nadzornog odbora DVD-a Donji Andrijevci su jednoglasno prihvatili Plan rada i Financijski plan za 2016. godinu.

**Ad. 2. Prijedlog Odluke o prijemu u članstvo društva**

Na temelju članka 17. stavak 1. Statuta Dobrovoljnog vatrogasnog društva Donji Andrijevci, gđa. Valentina Markovac, gđa. Ana Marić i gđa. Đurđica Markovac su podnijele pismenu zamolbu (pristupnicu) za prijem u članstvo.

Na 10. Sjednici Upravnog odbora, svi nazočni članovi Upravnog odbora su jednoglasno donijeli odluku da se iste prime u Dobrovoljno vatrogasno društvo Donji Andrijevci. Prava, obveze i stegovna odgovornost članova započele su s danom 03.12.2015. godine.

**Ad. 3. Prijedlog Odluke o dodjeli nekretnine na korištenje općini Donji Andrijevci**

Po završetku točke 2. Dnevnog reda, predsjednik društva je predstavio Zahtjev koji je poslan od strane načelnika općine Donji Andrijevci, a radi se o ustupanju nekretnine (sadašnje spremište DVD-a). Na temelju pisanog Zahtjeva o dodjeli nekretnine (sadašnji spremište DVD Donji Andrijevci na Trgu kralja Tomislava 4) na korištenje općini Donji Andrijevci, a podnesenog od strane općinskog načelnika Tomislava Marijanović, Upravni odbor je jednoglasno donio Odluku o dodjeli nekretnine na korištenje općini Donji Andrijevci.

Nekretnina će biti dana na korištenje Općini Donji Andrijevci, po preseljenju opreme i vatrogasnih vozila u novi Vatrogasni dom. Općina će istu koristiti u svrhu smještaja vozila i komunalne opreme. Općina Donji Andrijevci kao budući korisnik nekretnine obvezuje se podmirivati sve troškove nastale po osnovni korištenja nekretnine kao što su: utrošak električne i toplinske energije, vode, telefona, troškove tekućeg i investicijskog održavanja kao i druge eventualne troškove.

Korištenje nekretnine, od strane Općine, biti će na neodređeno vrijeme i bez naknade.

S Općinom biti će sklopljen Ugovor o korištenju nekretnine.

**Ad. 4. Razno**

Na kraju sjednice je donesen zaključak da članovi društva svojim radom pripomognu KUD-u Tomislav iz Donjih Andrijevaca u organizaciji 17. Državne smotre svirača na tamburi samici koja će se održati 12. prosinca 2015. s početkom u 18.30 sati u školsko-športskoj dvorani.

10. sjednica Upravnog i Nadzornog odbora DVD-a Donji Andrijevci završila je u 19:30.

Urbroj:

Donji Andrijevci, 03.12.2015.

**ZAPISNIČAR PREDSJEDNIK**

Dražen Markovac Milan Šulter